
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Martin 32Ps/11/2026 5726200735 27. 04. 2026 JUDr. Elena Štefančíková ECLI:SK:OSMT:2026:5726200735.2
ROZSUDOK V MENE SLOVENSKEJ REPUBLIKY Okresný súd Martin v konaní pred sudkyňou JUDr. Elenou Štefančíkovou vo veci osoby obmedzenej spôsobilosti na právne úkony: A. B., nar. XX.XX.XXXX, trvale bytom C. C., zastúpený opatrovníkom: Mesto Martin, so sídlom Nám. S. D. E. X, XXX XX C., IČO: 00 316 792, v konaní zastúpený procesným opatrovníkom: C. F., súdna tajomníčka Okresného súdu Martin, o návrhu opatrovníka na schválenie právneho úkonu, takto rozhodol: I. Súd schvaľuje právny úkon urobený opatrovníkom Mesto Martin za osobu obmedzenú spôsobilosti na právne úkony A. B., nar. XX.XX.XXXX a to na úhradu celkovej sumy 363,19 €, vyčíslenej podľa právoplatného platobného rozkazu vydaného Okresným súdom Martin č.k. XXX/XXX/XXXX-XX zo dňa 07.10.2025, právoplatným a vykonateľným dňa 25.10.2025 v plnení 360,29 € a 2,90 € titulom nákladov konania, a to všetko na príjmový účet žalobcu Všeobecná zdravotná poisťovňa, a.s. so sídlom Panónska cesta 2, 851 04 Bratislava, IČO: 35937874, IBAN B. XX XXXX XXXX XXXX XXXX XXXX G. H., VS 2422108001 z depozitného účtu Rudofa Schmieda č. IBAN B. XX XXXX XXXX XXXX XXXX XXXX. II. Žiadnemu z účastníkov sa nárok na náhradu trov konania nepriznáva odôvodnenie: 1. Návrhom doručeným Okresnému súdu Martin dňa 23.10.2025 navrhovateľ/opatrovník A. B. žiadal o schválenie právneho úkonu opatrovníka za A. B., a to úhradu celkovej sumy 363,19 eur vyčíslenej podľa právoplatného platobného rozkazu vydaného Okresným súdom Martin č.k. XXX/XXX/XXXX- XX zo dňa 07.10.2025, a to na príjmový účet žalobcu: Všeobecná zdravotná poisťovňa, a.s. z depozitného účtu A. B.. K návrhu pripojil platobný rozkaz vydaný Okresným súdom Martin č.k. 11C/100/2025- 17 zo dňa 07.10.2025, oznámenie o stave depozitného účtu zo dňa 21.10.2025. 2. Rozsudok neobsahuje odôvodnenie v zmysle § 221 písm. a) Civilného sporového poriadku v spojení s § 2 ods. 1 Civilného mimosporového poriadku, nakoľko všetci účastníci sa po vyhlásení rozsudku na pojednávaní vzdali práva podať odvolanie. Poučenie: Proti tomuto rozsudku možno podať odvolanie do 15 dní odo dňa jeho doručenia na Okresnom súde Martin. V odvolaní sa má popri všeobecných náležitostiach (§ 127 ods. 1 a ods. 2 CSP), t.j. ktorému súdu je určené, kto ho robí, ktorej veci sa týka, čo sa ním sleduje, podpis a ak ide o podanie urobené v prebiehajúcom konaní, uvedenie spisovej značky tohto konania, uviesť, proti ktorému rozhodnutiu
smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods. 1 CSP, odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 62 ods. 1 a ods. 2 CMP, (1) odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. (2) Odvolacie dôvody možno meniť a dopĺňať až do rozhodnutia o odvolaní. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Rozsudok bol vyhlásený na pojednávaní za prítomnosti všetkých účastníkov konania, ktorí sa odvolania vzdali, preto proti nemu nemožno podať odvolanie (§ 368 CSP).

Zdroj: KAUZIS.SK – https://www.kauzis.sk/judikatura/r/ECLI:SK:OSMT:2026:5726200735.2 (dáta aktuálne k 12. 11. 2026). Záväzné je znenie zverejnené súdom.




